Document ID: /roh_data/filtered/fineweb-2-filterrobots_roh.jsonl.gz/42670

Ils daners avessan pudì gidar da cofinanziar la separaziun da Turitg da l'uvestgieu da Cuira. Ina discussiun davart la separaziun da Turitg è dentant sa calmada il mars. Lura eran las baselgias chantunalas da l'uvestgieu Cuira s'exprimidas cunter ina separaziun.
Uvestg Huonder pretenda «dretg moral»
Perquai s'exprima l'uvestg Vitus Huonder d'avair in «dretg moral» sin quels daners. Uschia saja scrit en ina charta da l'uvestgieu als catolics da Turitg, che la «Sonntags Zeitung» ha a disposiziun. Tenor la gasetta veglia l'uvestg sustegnair cun ils daners adversaris da l'abort e duvrar quels per renovar il chastè da l'uvestgieu a Cuira.
Per il president dal cussegl sinodal da Turitg sajan las pretensiuns da Huonder arbritrarias. El temmia ussa novs protests cunter Vitus Huonder.
RR novitads 09:00